
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 154 

31 Ιουλίου 2008 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 99 

Συγκρότηση, διάρθρωση και λειτουργία του “Εθνικού 
Οργανισμού Εναλλακτικής Διαχείρισης Συσκευασι- 
ών και Άλλων Προϊόντων” (Ε.Ο.Ε.Δ.Σ.Α.Π.) και Κανονι¬ 
σμός Οικονομικής Διαχείρισης και Προμηθειών του 
Οργανισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 24 παρ. 5 και 25 του νό¬ 
μου 2939/2001 “Συσκευασίες και εναλλακτική διαχείριση 
των συσκευασιών και άλλων προϊόντων -Ίδρυση Εθνικού 
Οργανισμού Εναλλακτικής Διαχείρισης Συσκευασιών και 
Άλλων Προϊόντων (Ε.Ο.Ε.Δ.Σ.Α.Π.) και άλλες διατάξεις» 
(Α' 179). 

2. Τις διατάξεις των άρθρων 48 και 90 του κώδικα 
νομοθεσίας για την Κυβέρνηση και τα κυβερνητικά όρ¬ 
γανα, που κυρώθηκε με το άρθρο πρώτο του π.δ/τος 63/ 
2005 (Α' 98). 

3. Την ειδική μελέτη, (Νοέμβριος 2005), της Επιτρο¬ 
πής Παρακολούθησης της Εναλλακτικής Διαχείρισης 
(Ε.Π.Ε.Δ.). 

4. Το γεγονός ότι από τις διατάξεις του παρόντος 
π.δ/τος προκαλείται δαπάνη σε βάρος του προϋπολογι¬ 
σμού του Ε.Ο.Ε.Δ.Σ.Α.Π. (Ν.Π.Ι.Δ.) και ειδικότερα από την 
εφαρμογή των άρθρων 11 και 13. Η δαπάνη αυτή εξαρτά- 
ται από πραγματικά γεγονότα (αριθμός διενεργούμενων 
προμηθειών, συνιστώμενων επιτροπών και μελών αυτών, 
ύψος αποζημίωσης κ.λ.π.) και ως εκ τούτου δεν μπορεί 
να προσδιορισθεί επακριβώς. 

5. Την υπ’ αριθμ. 34/2008 γνωμοδότηση του Συμβουλί¬ 
ου της Επικρατείας με πρόταση των Υπουργών Εσωτε¬ 
ρικών, Οικονομίας και Οικονομικών και Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο πρώτο 

Εγκρίνεται η συγκρότηση, διάρθρωση, και λειτουργία, 
καθώς και ο Κανονισμός Οικονομικής Διαχείρισης και 
Προμηθειών του Νομικού Προσώπου Ιδιωτικού Δικαίου 
(Ν.Π.Ι.Δ.) με την επωνυμία “Εθνικός Οργανισμός Εναλλα¬ 
κτικής Διαχείρισης Συσκευασιών και Άλλων Προϊόντων 
(Ε.Ο.Ε.Δ.Σ.Ά.Π.). 


ΜΕΡΟΣ Α’ 

ΣΥΓΚΡΟΤΗΣΗ ΚΑΙ ΛΕΙΤΟΥΡΓΙΑ 
ΤΩΝ ΟΡΓΑΝΩΝ ΔΙΟΙΚΗΣΗΣ - 
ΟΡΓΑΝΩΤΙΚΗ ΔΙΑΡΘΡΩΣΗ ΤΟΥ Ε.Ο.Ε.Δ.Σ.Α.Π. 

Άρθρο 1 

Όργανα Διοίκησης του Ε.Ο.Ε.Δ.Σ.Α.Π. 

Όργανα διοίκησης του Ε.Ο.Ε.Δ.Σ.Α.Π. είναι το Διοικη¬ 
τικό Συμβούλιο (Δ.Σ.) και ο Γενικός Διευθυντής (Γ.Δ.) 
(άρθρο 24 παρ. 4 ν. 2939/2001). 

Άρθρο 2 

Διοικητικό Συμβούλιο 

1. Το ΔΣ του Ε.Ο.Ε.Δ.Σ.Α.Π. είναι δεκαπενταμελές (15) 
και συγκροτείται με απόφαση του Υπουργού Περιβάλ¬ 
λοντος, Χωροταξίας και Δημοσίων Έργων, αποτελεί- 
ται δε από τον Πρόεδρο, και δεκατέσσερα (14) τακτικά 
μέλη. Τα επτά (7) από αυτά και ο Πρόεδρος ορίζονται, 
με τους αναπληρωτές τους, με απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων. 
Από ένα (1) μέλος και ο αναπληρωτής του ορίζονται με 
απόφαση των Υπουργών Οικονομίας και Οικονομικών, 
Εσωτερικών, και Ανάπτυξης.Ένα (1) μέλος προτείνεται 
από την ΚΕΔΚΕ, ένα (1) μέλος από την Κεντρική Ένω¬ 
ση Επιμελητηρίων (Κ.Ε.Ε.), ένα (1) μέλος από το Εθνικό 
Συμβούλιο Καταναλωτή και Αγοράς (Ε.Σ.Κ.Α.) και ένα (1) 
μέλος από κοινού από τις οικολογικές οργανώσεις, με 
τους αναπληρωτές τους. 

2. Τα μέλη του Δ.Σ. πρέπει να έχουν γνώσεις και εμπει¬ 
ρία σε θέματα προστασίας περιβάλλσντος ή εναλλα¬ 
κτικής διαχείρισης προϊόντων. Σε περίπτωση ασυμφω¬ 
νίας των οικολογικών οργανώσεων, υποβάλλονται στον 
Υπουργό Περιβάλλοντος, Χωροταξίας και Δημοσίων 
Έργων αυτοτελείς προτάσεις από κάθε μια απά αυτές 
και ο Υπουργός με απόφαση του ορίζει τον υπό κρίση 
εκπρόσωπο μεταξύ των προτεινομένων. Οι φορείς που 
εκπροσωπούνται στο Δ.Σ. υποχρεούνται εντός τριάντα 
(30) ημερών από τη σχετική έγγραφη πρόσκληση του 
Υπουργού Περιβάλλοντος, Χωροταξίας και Δημοσίων 
Έργων να υποδείξουν τους εκπροσώπους τους με τους 
αναπληρωτές τους. Αν η προθεσμία αυτή παρέλθει 
άπρακτη και δεν έχουν υποδειχθεί εκπρόσωποι των 
φορέων, το Δ.Σ. συγκροτείται από τα λοιπά μέλη μέχρι 
την υπόδειξη και το διορισμό των υπό κρίση εκπροσώ¬ 
πων. Αν παρέλθει πρσθεσμία 4 μηνών χωρίς κάπσιος 

φορέας που εκπροσωπείται στο Δ.Σ. να έχει υποδείξει 
τον εκπρόσωπό του, τότε ο Υπουργός Περιβάλλοντος, 
Χωροταξίας και Δημοσίων Έργων μπσρεί με απόφασή 
του να ορίσει αυτός το μέλος του Δ.Σ. 

3. Προκειμένου να εξασφαλίζεται η αμεροληψία των 
διοικητικών οργάνων ακολουθούνται οι σχετικές διατά¬ 
ξεις του V. 2690/1999. 

4. Το Δ.Σ. συγκαλείται από τον Πρόεδρό του και συνε¬ 
δριάζει τακτικά τουλάχιστον μία φορά το μήνα, έκτακτα 
δε μετά απά πράσκληση του Προέδρου ή τριών μελών 
του. 

5. Στις περιπτώσεις α) θανάτου, β) αποβολής της ιδιό¬ 
τητας με την οποία διορίστηκαν ως μέλη, γ) συνδρομής 
στα πρόσωπά τους λόγου που συνεπάγεται αντικειμενική 
αδυναμία άσκησης των καθηκόντων τους, δ) παραίτησης, 
τα μέλη αντικαθίστανται για το υπόλοιπο της θητείας 
τους με απόφαση τσυ Υπουργσύ Περιβάλλσντσς, Χω¬ 
ροταξίας και Δημοσίων Έργων, μετά από εισήγηση των 
φορέων που τους όρισαν, η οποία δίδεται εντός της ίδιας 
ως άνω προθεσμίας. 

6. Στις συνεδριάσεις του Δ.Σ. παρευρίσκονται και ο 
Γενικάς Διευθυντής και ο Νομικάς Σύμβουλος του Ορ¬ 
γανισμού, εφάσον ζητηθεί απά το Δ.Σ., όπως και εκπρό¬ 
σωπος των εργαζομένων σε αυτόν όταν συζητούνται 
εργασιακά θέματα. Καλσύνται και παρευρίσκσνται, επί¬ 
σης και οι εκπράσωποι των εγκεκριμένων Συστημάτων 
Συλλογικής Εναλλακτικής Διαχείρισης, άταν συζητού- 
νται θέματα αρμσδιάτητάς τσυς. 

Άρθρο 3 

Αρμοδιότητες Διοικητικού Συμβουλίου 

1. Το ΔΣ χαράζει την πολιτική του Οργανισμού και 
καθορίζει τα μέσα εφαρμσγής της για την πληρέστε¬ 
ρη εκπλήρωση των σκοπών του. Ειδικάτερα, το Δ.Σ., 
ιδίως: 

α) Εισηγείται στον Υπουργά Περιβάλλοντος, Χωροτα¬ 
ξίας και Δημάσιων Έργων: 

- τα προγράμματα εναλλακτικής διαχείρισης συσκευ- 
ασιών και άλλων προϊόντων 

- τα εθνικά πράτυπα για τη διαχείριση των συσκευα- 
σιών και άλλων προϊόντων 

- επί μέρους πρόγραμμα σε περίπτωση υπέρβασης 
των ποσοτικών στόχων εναλλακτικής διαχείρισης των 
συσκευασιών που προβλέπονται στο ν. 2939/2001 

- παρεκκλίσεις από τους προβλεπόμενους στο νόμο 
2939/2001 ποσοτικούς στόχους για τις συσκευασίες 

- την έκδοση κανονισμών σχετικά με τη διαδικασία 
ανανεώσεων, τροποποιήσεων, αναστολών ή ανακλή¬ 
σεων των εγκρίσεων των συστημάτων εναλλακτικής 
διαχείρισης 

- την τροποποίηση του ποσού των ανταποδοτικών 
τελών 

- τη σήμανση των συσκευασιών 

- τον καθορισμό ειδικότερων όρων και προϋποθέσεων 
για την εναλλακτική διαχείριση άλλων προϊόντων 

- ποσοτικούς στόχους για εναλλακτική διαχείριση 
άλλων προϊόντων 

- την απαγόρευση ή τον περιορισμό της χρήσης ορι¬ 
σμένων υλικών, την επιβολή χρήσης κάποιας συγκε¬ 
κριμένης σύνθεσης υλικών ή επαναχρησιμοποίηση ή 
εγγυοδοσία 

- την επιβολή των κυρώσεων 


- τη λήψη των αναγκαίων νομοθετικών και διοικητικών 
μέτρων για την αποτελεσματικότερη υλοποίηση των 
στόχων του νόμου, 

- προγράμματα επενδύσεων για τη προστασία του 
περιβάλλοντος προκειμένου να γίνει σχετική χρηματο- 
δάτηση απά το Δημάσιο ή διεθνείς οργανισμούς. 

- την τροποποίηση του Οργανισμού του Ε.Ο.Ε.Δ.Σ.Α.Π.. 
β) Χορηγεί: 

- εγκρίσεις των συστημάτων ατομικής ή συλλογικής 
εναλλακτικής διαχείρισης 

- τα Πιστοποιητικά Εναλλακτικής Διαχείρισης (Π.Ε.Δ.) 
των συσκευασιών και άλλων προϊόντων. 

γ) Απευθύνει προς τους διαχειριστές και κάθε υπόχρεο 
για την εναλλακτική διαχείριση είτε αυτεπαγγέλτως 
είτε κατόπιν αιτήματος των οικονομικών παραγόντων, 
όπως αυτοί ορίζονται στο νόμο 2939/2001 (άρθρο 2, 
στοιχείο 20), ή τρίτου, οδηγίες ή συστάσεις και υπο¬ 
βάλλει προς το Υπουργείο Περιβάλλοντος, Χωροταξίας 
και Δημάσιων Έργων σχετικές προτάσεις σε θέματα 
πολιτικής εναλλακτικής διαχείρισης συστημάτων άλλων 
προϊόντων. 

δ) Εντέλλεται, παράλληλα με τον Γενικά Διευθυντή 
την διενέργεια των προβλεπάμενων από το ν. 2939/2001 
ελέγχων. 

ε) Γνωμοδοτεί για οποιοδήποτε θέμα παραπέμπεται 
σε αυτό από τον Υπουργό Περιβάλλοντος, Χωροταξίας 
και Δημάσιων Έργων σχετικά με την εφαρμογή του 
νόμου 2939/2001. 

στ) Υποβάλει εκθέσεις στο Υπουργείο Περιβάλλοντος, 
Χωροταξίας και ΔημάσιωνΈργων σχετικά με την εφαρ¬ 
μογή του νόμου 2939/2001. 

ζ) Αναθέτει μελέτες και χρηματοδοτεί έρευνες που 
εξυπηρετούν το σκοπό του. 

η) Συνάπτει συμφωνίες με ατομικά ή συλλογικά συστή¬ 
ματα εναλλακτικής διαχείρισης συσκευασίας άλλων προϊ¬ 
όντων για την επίτευξη των σκοπών του Ε.Ο.Ε.Δ.Σ.Α.Π.. 

θ) Αποφασίζει για τη διενέργεια προμηθειών, μισθώ¬ 
σεων τη σύναψη συμβάσεων και την εκτέλεση έργων, 
άπως και για κάθε άλλη δαπάνη, ποσού ανώτερου των 
σαράντα πέντε 45.000 ευρώ άπως ορίζεται απά τις κεί¬ 
μενες διατάξεις και τον οργανισμά του Ε.Ο.Ε.Δ.Σ.Α.Π.. 

ι) Εγκρίνει τον προϋπολογισμό, τον ισολογισμό και 
τον απολογισμό του Ε.Ο.Ε.Δ.Σ.Α.Π.. 

ια) Είναι αρμόδιο να επιλέγει τους Διευθυντές και 
προϊσταμένους Τμημάτων και Γραφείων και να προ¬ 
τείνει τον διορισμά του Γενικού Διευθυντή σύμφωνα 
με το άρθρο 2. 

ιβ) Επέχει θέση υπηρεσιακού συμβουλίου για κάθε 
υπηρεσιακά και πειθαρχικά θέμα του προσωπικού του 
Οργανισμού. 

ιγ) Ασκεί άποιες άλλες αρμοδιότητες ανατίθενται στον 
Ε.Ο.Ε.Δ.Σ.Α.Π. από τον Υπουργό Περιβάλλοντος, Χωρο¬ 
ταξίας και ΔημάσιωνΈργων. 

ιδ) Αποφασίζει για θέματα που παραπέμπονται σε 
αυτά απά τον Γενικά Διευθυντή ή τον Υπουργό Περι¬ 
βάλλοντος, Χωροταξίας και Δημοσίων Έργων. 

2. Το Δ.Σ. του Οργανισμού εισηγείται, επίσης, στον 
Υπουργό ΠΕΧΩΔΕ την παύση ή την ανάκληση του δι¬ 
ορισμού του Γ ενικού Διευθυντή, για σοβαρούς λόγους 
που ανάγονται στα καθήκοντά του. Οι σχετικές απο¬ 
φάσεις λαμβάνονται με πλειοψηφία των δύο τρίτων 
των μελών του. 

3. Ο Πράεδρος συγκαλεί το Δ.Σ., διευθύνει τις συνε¬ 
δριάσεις του και καθορίζει τα θέματα της ημερήσιας 

διάταξης, σε συνεργασία με τον Γενικό Διευθυντή. Τη 
σύγκληση του Λ.Σ. μπορούν να ζητήσουν και τρία μέλη 
του με γραπτή πρόσκλησή τους που απευθύνεται προς 
τον Πρόεδρο. Στην πρόσκληση καθορίζεται και το προς 
συζήτηση θέμα. 

Ο Πρόεδρος εκπροσωπεί τον Ε.Ο.Ε.Δ.Σ.Α.Π. δικαστικώς 
και εξωδίκως. 

Μπορεί να αναθέτει την εκπροσώπηση στον Γενικό 
Διευθυντή ή σε μέλος του Δ.Σ.. 

Αν απαιτείται από το νόμο αυτοπρόσωπη παρουσία 
του Προέδρου για εκπροσώπηση του Ε.Ο.Ε.Δ.Σ.Α.Π. ενώ¬ 
πιον Δικαστηρίου ή άλλης Αρχής, ο Πρόεδρος μπορεί 
να εξουσιοδοτεί ειδικά μέλος του Δ.Σ. ή το νομικό σύμ¬ 
βουλο του Ε.Ο.Ε.Δ.Σ.Α.Π.. Σε περίπτωση κωλύματος ή 
απουσίας του, αναπληρώνεται από μέλος του Δ.Σ. που 
ορίζεται με απόφασή του. 

4. Το Δ.Σ. δύναται με απόφασή του να αναθέτει την 
άσκηση μέρους των αρμοδιοτήτων του στον Γενικό Δι¬ 
ευθυντή του Ε.Ο.Ε.Δ.Σ.Α.Π. 

5. Η θητεία των μελών του Δ.Σ. είναι τριετής, και μπο¬ 
ρεί να ανανεώνεται. 

6. Το Δ.Σ. ορίζει ως γραμματέα του υπάλληλο του 
οργανισμού, καθώς και τον αναπληρωτή του. 

Άρθρο 4 

Γενικός Διευθυντής 

1. Ο Γενικός Διευθυντής ορίζεται με απόφαση του 
Υπουργού Περιβάλλοντος, Χωροταξίας και Δημοσίων 
Έργων με τετραετή θητεία, σύμφωνα με την διαδικασία 
των παραγράφων 2-3 του παρόντος άρθρου. 

2. Η θέση του Γενικού Διευθυντή προκηρύσσεται με 
απόφαση του Υπουργού Περιβάλλοντος, Χωροταξίας 
και Δημοσίων'Εργων, ύστερα από πρόταση του Δ.Σ. του 
Ε.Ο.Ε.Δ.Σ.Α.Π.. Η προκήρυξη δημοσιεύεται σε τέσσερις (4) 
εφημερίδες ευρείας κυκλοφορίας. Τα ελάχιστα απαιτού- 
μενα προσόντα για την κατάληψη της θέσης είναι: 

α) πτυχίο Α.Ε.Ι. της ημεδαπής ή ισότιμο της αλλοδαπής 
σε αντικείμενο συναφές με τις δραστηριότητες του 
Ε.Ο.Ε.Δ.Σ.Α.Π. και 

β) δεκαετής εμπειρία σε θέση σημαντικής ευθύνης 
στο δημόσιο ή τον ιδιωτικό τομέα. 

3. Το Δ.Σ. του Ε.Ο.Ε.Δ.Σ.Α.Π., αφού μελετήσει τα προσό¬ 
ντα των υποψηφίων και αξιολογήσει τα αποτελέσματα 
συνέντευξης μαζί τους, προτείνει την πρόσληψη του 
επικρατέστερου στον Υπουργό Περιβάλλοντος, Χωρο¬ 
ταξίας και Δημοσίων Έργων, ο οποίος και προβαίνει 
με πράξη του στον διορισμό του. Για τη διαδικασία 
της συνέντευξης συντάσσεται σχετικό αιτιολογημένο 
πρακτικό. 

4. Στη θέση του Γ εν. Διευθυντή μπορεί να τοποθετηθεί 
και υπάλληλος του Δημοσίου Τομέα, κάτοχος των ως 
άνω προσόντων, ο οποίος επανέρχεται αυτοδίκαια στην 
οργανική του θέση μετά τη λήξη της θητείας του. 

5. Ο Γ ενικός Διευθυντής, όταν απουσιάζει ή κωλύεται, 
αναπληρώνεται από τον αρχαιότερο Διευθυντή. 

Άρθρο 5 

Αρμοδιότητες Γενικού Διευθυντή 

1. Ο Γ ενικός Διευθυντής είναι το ανώτατο εκτελεστικό 
όργανο του Ε.Ο.Ε.Δ.Σ.Α.Π.Έχει δικαίωμα να αποφασίζει 
για κάθε ζήτημα το οποίο κατά το παρόν ή σύμφωνα 
με άλλες διατάξεις της κείμενης νομοθεσίας δεν έχει 
υπαχθεί στην αρμοδιότητα του Δ.Σ.. 

2. Ειδικότερα, ο Γ ενικός Διευθυντής: 


α) Προΐσταται όλων των υπηρεσιών και του προσω¬ 
πικού του Ε.Ο.Ε.Δ.Σ.Α.Π., διευθύνει και ελέγχει το έργο 
τους και λαμβάνει κάθε αναγκαίο μέτρο για την ομαλή 
λειτουργία τους. Είναι πειθαρχικός προϊστάμενος του 
προσωπικού και μπορεί να επιβάλει σε αυτό τις ποινές 
της επίπληξης και προστίμου ίσου με αποδοχές ενός 
μισθού. Για την επιβολή ανώτερης ποινής εισηγείται 
σχετικά στο Δ.Σ. 

β) Εντέλλεται την διενέργεια των προβλεπόμενων από 
το V. 2939/2001 ελέγχων. 

γ) Αποφασίζει τη χορήγηση άδειας απουσίας και μετα¬ 
κίνησης εκτός έδρας του προσωπικού του Ε.Ο.Ε.Δ.Σ.Α.Π. 
για το εσωτερικό της χώρας και το εξωτερικό. 

δ) Μπορεί να παραπέμπει στο Δ.Σ. θέματα αρμοδιό- 
τητάς του για λήψη απόφασης. 

ε) Αποφασίζει για τη διενέργεια προμηθειών, μισθώ¬ 
σεων, τη σύναψη συμβάσεων και την εκτέλεση έργων 
και για κάθε άλλη δαπάνη, όπως και για τη χορήγηση 
πάγιων προκαταβολών μέχρι του ποσού των σαράντα 
πέντε (45.000) ευρώ, εντός του προϋπολογισμού. Οι απο¬ 
φάσεις με οικονομικό αντικείμενο πάνω από 15.000 ευρώ 
πρέπει να εγκρίνονται πριν από την πραγματοποίηση 
της δαπάνης με απόφαση του Δ.Σ. 

στ) Αποφασίζει για την εκποίηση ή την καταστροφή 
άχρηστου υλικού, καθορίζοντας και τον τρόπο πραγ¬ 
ματοποίησής τους. 

ζ) Ζητά τη συνδρομή για τη διενέργεια ελέγχων, 
σύμφωνα με το ν. 2939/2001 των ελεγκτικών οργάνων 
άλλων φορέων του Δημοσίου, στο πλαίσιο των κοινών 
αρμοδιοτήτων τους με τον Ε.Ο.Ε.Δ.Σ.Α.Π.. 

η) Μετά από καταγγελία εκ μέρους οικονομικών πα¬ 
ραγόντων, όπως αυτοί ορίζονται στο νόμο 2939/2001 
(άρθρο 2, στοιχείο 20) ή τρίτων ή και αυτεπαγγέλτως, 
μετά από διενέργεια ελέγχου καλεί τους παραβάτες να 
συμμορφωθούν με τις διατάξεις του ν. 2939/2001. 

3. Ο Γ ενικός Διευθυντής μπορεί με απόφασή του να 
αναθέτει στους Διευθυντές του Οργανισμού να ασκούν 
παράλληλα με αυτόν ορισμένες από τις αρμοδιότητές 
του. 

Άρθρο 6 

Οργανωτική Διάρθρωση του Ε.Ο.Ε.Δ.Σ.Α.Π. 

Στον Ε.Ο.Ε.Δ.Σ.Α.Π. συνιστώνται α) Διεύθυνση Οικο¬ 
νομικών και Διοικητικών Υπηρεσιών και β) Διεύθυνση 
Εναλλακτικής Διαχείρισης. 

ΜΕΡΟΣ Β' 

ΚΑΝΟΝΙΣΜΟΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ, 
ΠΡΟΜΗΘΕΙΩΝ, ΚΑΙ ΔΙΟΙΚΗΤΙΚΗΣ ΜΕΡΙΜΝΑΣ 

Άρθρο 7 

Ανάληψη υποχρεώσεων. Αναγνώριση, 
Εκκαθάριση και Εντολή Πληρωμής Εξόδων 

1. Για την εκτέλεση οποιοσδήποτε δαπάνης του 
Ε.Ο.Ε.Δ.Σ.Α.Π., απαιτείται έγκριση του Γ ενικού Διευθυντή 
ή του Δ.Σ. αυτού. Δεν απαιτείται έγκριση για δαπάνες 
που προβλέπονται από τα εγκεκριμένα προγράμματα 
προμηθειών καθώς και για πάγιες δαπάνες, όπως απο¬ 
δοχές προσωπικού, μισθώματα. 

Ειδικότερα: 

α) Για κάθε τακτική λειτουργική δαπάνη εκδίδεται 
έγκριση δαπάνης από το αρμόδιο Τμήμα της Δ/νσης 
Οικονομικών και Διοικητικών Υπηρεσιών και υπογρά- 

φεται από τον Γενικό Διευθυντή. 

β) Για έκτακτες δαπάνες μικρότερες των 45.000 ευρώ 
που δεν έχουν εγκριθεί προηγουμένως από το Δ.Σ. του 
Οργανισμού εκδίδεται έγκριση δαπάνης η οποία υπο¬ 
γράφεται από τον Γ ενικό Διευθυντή. 

2. Οι κατά την προηγούμενη παράγραφο εγκρίσεις 
παρέχονται με ειδικό έγγραψο που συντάσσεται από 
το αρμόδιο Τμήμα της Δ/νσης Οικονομικών και Διοικη¬ 
τικών Υπηρεσιών και περιέχει τα εξής στοιχεία: α) Τις 
διατάξεις των νόμων ή των κανονιστικών πράξεων στις 
οποίες στηρίζεται η δαπάνη, β) Το είδος και την αιτία 
της δαπάνης, γ) Το οικονομικό έτος δ) Την προκαλού- 
μενη επιβάρυνση του προϋπολογισμού, ε) Τον τίτλο και 
τον αριθμό του οικείου φορέα στ) Τον κωδικό αριθμό 
εξόδου ζ) Βεβαίωση ότι υπάρχει πίστωση και ότι δεν 
γίνεται υπέρβαση αυτής. 

3. Η Διεύθυνση Οικονομικών και Διοικητικών Υπηρε¬ 
σιών υποχρεούται να παρακολουθεί την εξέλιξη των 
αναλαμβανόμενων υποχρεώσεων εις βάρος του προ¬ 
ϋπολογισμού με την πλήρη και άμεση ενημέρωση των 
σχετικών βιβλίων και λοιπών αρχείων και να παρέχει 
πληροφορίες για το υπόλοιπο των εγγεγραμμένων πι¬ 
στώσεων. 

4. Τα έξοδα του Οργανισμού αναγνωρίζονται και εκ¬ 
καθαρίζονται από το αρμόδιο Τμήμα της Δ/νσης Οικο¬ 
νομικών και Διοικητικών Υπηρεσιών. 

5. Γ ια την πληρωμή οιουδήποτε εξόδου εκδίδεται από 
τη Διεύθυνση Οικονομικών και Διοικητικών Υπηρεσιών 
χρηματικό ένταλμα πληρωμής. 

6. Στο χρηματικό ένταλμα πληρωμής αναγράφονται τα 
εξής στοιχεία: α) Ο αύξων αριθμός του εντάλματος και 
ο σχετικός αριθμός πρωτοκόλλου του συνοδεύοντας τα 
δικαιολογητικά εγγράφου, β) Το οικονομικό έτος. 

γ) Ο κωδικός αριθμός του εξόδου στον οποίο καταλογί¬ 
ζεται η δαπάνη, δ) Ο φορέας σε βάρος του οποίου εκδίδε- 
ται. ε) Ο αύξων αριθμός της αναληφθείσας υποχρέωσης, 
στ) Ο αριθμός και η χρονολογία της οικείας απόφασης 
για την εκτέλεση της δαπάνης, ζ) Το πληρωτέο ποσό 
εγγράφως και αριθμητικώς. η) Το ονοματεπώνυμο του 
δικαιούχου και κάθε άλλο στοιχείο προσδιοριστικό της 
ταυτότητάς του, προκειμένου δε περί νομικού προσώπου, 
ο ακριβής τίτλος και η έδρα του. θ) Πλήρης και σαφής 
αιτιολογία της πληρωμής, ι) Η τράπεζα, ο πιστωτικός 
οργανισμός ή η ταμιακή υπηρεσία που θα ενεργήσει 
την πληρωμή, ια) Ο τόπος και ο χρόνος έκδοσης, ιβ) Οι 
υπογραφές των αρμοδίων οργάνων. 

Άρθρο 8 

Ειδικές οικονομικές διατάξεις 

1. Το οικονομικό έτος αρχίζει την 1η Ιανουαρίου και 
λήγει την 31 Δεκεμβρίου εκάστου έτους. 

2. Ο Ε.Ο.Ε.Δ.Σ.Α.Π.: Τηρεί τα λογιστικά του βιβλία κατά 
τη διπλογραφική μέθοδο, σύμφωνα με τις γενικά πα¬ 
ραδεκτές αρχές της λογιστικής. Ειδικάτερα τηρούνται, 
κατά τις κείμενες διατάξεις, υποχρεωτικά τα ακόλουθα 
λογιστικά βιβλία: 

α) Συγκεντρωτικά ημερολόγιο 
β) Γ ενικό καθολικό 
γ) Αναλυτικά καθολικά 
δ) Αναλυτικά Ημερολάγια 

ε) Βιβλίο μηνιαίων ισοζυγίων Γ ενικού και Αναλυτικών 
Καθολικών 

στ) Απογραφών και Ισολογισμού 


ζ) Βιβλίο προϋπολογισμού 

η) Μητρώο παγίων περιουσιακών στοιχείων 

θ) Πρακτικών Δ.Σ. 

ι) Βιβλίο επιταγών και εντολών μεταφοράς 
ια) Βιβλίο γραμματίων εισπρακτέων-πληρωτέων 
ιβ) Κάθε άλλο στοιχείο που η τήρηση του κατά τους 
κανόνες της λογιστικής επιστήμης και της πληροφορι¬ 
κής επιβάλλεται για την ευχερή παρακολούθηση της 
οικονομικής διαχείρισης καθώς και τον έλεγχο αυτής 
από τα αρμόδια όργανα του Ε.Ο.Ε.Δ.Σ.Α.Π. 

Τα βιβλία αριθμούμενα, θεωρούνται από το Γενικό 
Διευθυντή του Οργανισμού. 

3. Η ταμειακή διαχείριση του Ε.Ο.Ε.Δ.Σ.Α.Π. γίνεται από 
Τράπεζες που η επιλογή τους αποφασίζεται από το Δ.Σ., 
με τήρηση έντοκων λογαριασμών. 

Άρθρο 9 

Αποφάσεις διενέργειας διαγωνισμών 

1. Οι αποφάσεις που αφορούν προμήθεια με οικονο¬ 
μικά αντικείμενο άνω των 45.000 ευρώ λαμβάνονται 
από το Δ.Σ. του Οργανισμού ύστερα από εισήγηση του 
Γ ενικού Διευθυντή. Γ ια συμβάσεις προμηθειών μέχρι πο¬ 
σού 45.000 ευρώ συμπεριλαμβανομένου του ΦΠΑ κατά 
κατηγορία δαπάνης ετησίως, καθώς και για μισθώσεις 
ακινήτων για τις ανάγκες του Οργανισμού μέχρι ποσού 
ετησίου μισθώματος 45.000 ευρώ συμπεριλαμβανομένου 
του ΦΠΑ, αποφασίζει ο Γ ενικός Διευθυντής. 

2. Για την έγκριση διενέργειας προμήθειας είναι δυ¬ 
νατό να συντάσσεται συνοπτικό τεχνικό δελτίο, από το 
αρμόδιο για τη διοικητική υποστήριξη τμήμα, το οποίο 
θα περιλαμβάνει τουλάχιστον τη σκοπιμότητα και το 
γενικό αντικείμενο, τον χαρακτηρισμό της δημοπρα- 
τούμενης προμήθειας, τον ενδεικτικό προϋπολογισμό 
συμπεριλαμβανομένου του ΦΠΑ, την επιλεγείσα δια¬ 
δικασία ανάθεσης και την προβλεπόμενη διάρκεια της 
σύμβασης. 

Άρθρο 10 

Διαδικασίες ανάθεσης 

1. Γ ια την ανάδειξη του καταλληλότερου προμηθευτή 
σε συμβάσεις των οποίων ο προϋπολογισμός είναι ίσος 
ή ανώτερος των 45.000 ευρώ συμπεριλαμβανομένου του 
ΦΠΑ, επιλέγεται κατά περίπτωση μία από τις ακόλουθες 
διαδικασίες ανάθεσης: 

α) Ανοικτή Διαδικασία 
β) Κλειστή Διαδικασία 

γ) Διαδικασία με διαπραγμάτευση: ι) με δημοσίευση 
προκήρυξης διαγωνισμού, ιι) χωρίς δημοσίευση προκή¬ 
ρυξης διαγωνισμού 

2. Για την ανάδειξη του καταλληλότερου προμηθευ¬ 
τή σε συμβάσεις των οποίων ο προϋπολογισμός είναι 
κατώτερος των 45.000 ευρώ επιτρέπεται η διενέργεια 
πρόχειρου διαγωνισμού από τριμελή επιτροπή, ενώ για 
συμβάσεις κατώτερες των 15.000 ευρώ επιτρέπεται η 
απευθείας ανάθεση. 

Άρθρο 11 

Κανόνες διαδικασίας - Εφαρμογή π.δ. 118/2007 

Προκειμένου περί των κανόνων και αρχών δημοσιό¬ 
τητας που πρέπει να πληρούνται από τον Οργανισμό, 
όπως και για κάθε διαδικαστικό θέμα, εφαρμογή έχουν 
οι διατάξεις του άρθρου 4 του π.δ. 118/2007 (Α' 150) 
άπως ισχύουν εκάστοτε. 

Άρθρο 12 

Μητρώο Προμηθευτών 

0 Οργανισμός τηρεί και οργανώνει μητρώο προμηθευ¬ 
τών και μπορεί να καλεί μετά από σχετική πρόσκληση 
υποβσλής πρσσφσρών όσσυς προμηθευτές περιλαμβά¬ 
νονται στο μητρώο. 

Άρθρο 13 
Επιτροπές 

1. Με απόφαση του Δ.Σ. του Ε.Ο.Ε.Δ.Σ.Α.Π., συνιστώνται 
γιά κάθε διαγωνισμό ή συναφή ομάδα διαγωνισμών, οι 
ακόλουθες επιτροπές: 

α. Επιτροπή Προμηθειών και Αξιολόγησης Προσφορών. 
Αποτελείται από τρία έως πέντε μέλη, υπαλλήλους του 
Οργανισμού ή δημοσίους υπαλλήλους ή υπαλλήλους του 
ευρύτερου δημόσιου τομέα. Είναι αρμόδια για την παρα¬ 
λαβή των προσφορών, την αποσφράγιση των φακέλων 
και την αξιολόγησή τους. Η Επιτροπή αυτή εισηγείται 
αρμοδίως για την κατακύρωση ή μη του διαγωνισμού. 

Στην περίπτωση της κλειστής διαδικασίας η Επιτροπή 
παραλαμβάνει και αξιολογεί τις αιτήσεις συμμετσχής 
και εισηγείται περί των διαγωνιζόμενων που θα κλη¬ 
θούν να υποβάλλουν προσφορά στο δεύτερο στάδιο 
του διαγωνισμού. 

β. Επιτροπή Προσφυγών. Απστελείται από τρία μέλη, 
υπαλλήλσυς ταυ Οργανισμού ή δημοσίους υπαλλήλους 
ή υπαλλήλους του ευρύτερου δημόσιου τομέα, διάφορα 
εκείνων του εδαφίου α. Είναι αρμόδια για την εξέταση 
των τυχόν υπσβαλλόμενων πρσσφυγών και εισηγείται 
αρμοδίως σχετικά με τις υποβληθείσες προσφυγές. 
Στις συνεδριάσεις της Επιτροπής Προσφυγών δύναται 
να παρίσταται χωρίς δικαίωμα ψήφσυ σ Πρόεδρσς της 
Επιτρσπής Προμηθειών και Αξιολόγησης Προσφορών. 

γ. Επιτροπή Παρακολούθησης και Παραλαβής. Απο- 
τελείται από τρία έως πέντε μέλη κατά τα οριζόμενα 
στο εδάφιο α. Είναι αρμόδια για την παρακολούθηση και 
παραλαβή της προμήθειας, σύμφωνα με τα πρσβλεπό- 
μενα στη διακήρυξη του διαγωνισμού και στη σύμβαση 
ανάθεσης. 

2. Τα μέλη των επιτροπών ορίζονται με απόφαση του 
Δ.Σ. του Ε.Ο.Ε.Δ.Σ.Α.Π. Με την απόφαση συγκρότησης, 
καθορίζσνται σι ειδικότερες αρμσδιότητες των επιτρσ- 
πών. 

Άρθρο 14 
Προσφυγές 

1. Κατά κάθε πράξης ή παράλειψης του Οργανισμού 
αναφορικά με διενεργούμενο διαγωνισμό, καθώς και 
κατά της συμμετοχής οικονομικού φορέα και της δια¬ 
δικασίας αποσφράγισης των προσφορών, είναι δυνατό 
να ασκηθεί προσφυγή. 

2. Ολες οι προσφυγές απευθύνονται στον Οργανισμού 
και υποβάλλονται εγγράφως στην έδρα του. Επ’ αυτών 
αποφαίνεται αιτιολογημένα κατόπιν εισηγήσεως της 
αρμόδιας επιτροπής το Δ.Σ. του Οργανισμού μέσα σε 
προθεσμία δέκα εργάσιμων ημερών από την υποβολή 
τους. Ειδικότερα: 

I. Επί των προσφυγών κατά της διακήρυξης, η σχετική 
απόφαση του Δ.Σ. του Οργανισμού εκδίδεται το αργό¬ 
τερο πέντε εργάσιμες ημέρες πριν από την καταληκτική 
ημερομηνία υποβολής προσφορών. 

II. Επί των προσφυγών κατά της πρόσκλησης για υπο¬ 
βολή αιτήσεων συμμετοχής σε κλειστή διαδικασία, η 


σχετική απόφαση του Δ.Σ. του Οργανισμού εκδίδεται το 
αργότερο πέντε εργάσιμες ημέρες πριν την καταληκτική 
ημερομηνία υποβολής αιτήσεων συμμετοχής. 

3. Για το παραδεκτό των προσφυγών υποβάλλεται 
παράβολο κατάθεσης υπέρ του Ε.Ο.Ε.Δ.Σ.Α.Π., σύμφωνα 
με το π.δ. 118/2007 (άρθρο 15 παρ. 6). 

4. Οι προσφυγές ασκούνται εντός ανατρεπτικής προ¬ 
θεσμίας τριών εργάσιμων ημερών αφότου ο ενδιαφε¬ 
ρόμενος έλαβε γνώση της πράξης ή παράλειψης του 
Οργανισμού που προκαλεί ζημία στα συμφέροντά του. Η 
προθεσμία για την άσκηση της προσφυγής και η άσκησή 
της αναστέλλουν τη σύναψη της σύμβασης. 

5. Ειδικότερα οι προσφυγές κατά της συμμετοχής 
προμηθευτή και της διαδικασίας αποσφράγισης των 
προσφορών, ασκούνται κατά τη διάρκειά της ή την επό¬ 
μενη εργάσιμη ημέρα. Η προσφυγή αυτή δεν αναβάλλει 
ούτε διακόπτει το διαγωνισμό, αλλά εξετάζεται κατά την 
αξιολόγηση των αποτελεσμάτων του διαγωνισμού από 
την αρμόδια επιτροπή κατά τον έλεγχο του φακέλου 
των δικαιολογητικών και εκδίδεται η σχετική απόφαση 
από το Δ. Σ. του Οργανισμού, μετά από γνωμοδότηση 
της επιτροπής. 

6. Η προσφυγή κατά της διακήρυξης ασκείται μέχρι 
το μέσον του χρονικού διαστήματος από την τελευταία 
δημοσίευση της διακήρυξης ή την αποστολή της πρό¬ 
σκλησης για υποβολή προσφορών και μέχρι την κατα¬ 
ληκτική ημερομηνία υποβολής των προσφορών. Για τον 
καθορισμό της προθεσμίας αυτής, συνυπολογίζονται και 
οι ημερομηνίες της δημοσίευσης ή της απσστσλής της 
πρόσκλησης και της υπσβσλής των προσφορών. 

7. Στην περίπτωση της κλειστής διαδικασίας, η προ¬ 
σφυγή κατά της διακήρυξης ασκείται μόνο από όσους 
προσκλήθηκαν να υποβάλουν προσφορά. 

8. Η προσφυγή κατά της πρόσκλησης για υποβολή 
αιτήσεων συμμετοχής σε κλειστή διαδικασία, ασκείται 
μέχρι τσ μέσον του χρονικού διαστήματος από την τε¬ 
λευταία δημοσίευση της πρόσκλησης και μέχρι την ημε¬ 
ρομηνία λήξεως υποβολής των αιτήσεων συμμετσχής. 
Γ ια τον καθορισμό της πρσθεσμίας αυτής συνυπολσγί- 
ζονται και σι ημερομηνίες δημοσίευσης και υποβολής 
των αιτήσεων συμμετοχής. 

9. Προσφυγή κατά της συμμετοχής προμηθευτή σε 
διαγωνισμό, κσινοπσιείται υπσχρεωτικά σε αυτόν κατά 
ταυ σποίου στρέφεται, εντός δύσ ημερών από την υπο- 
βσλή της. 

Άρθρο 15 

Αποτέλεσμα διαγωνισμού 

1. Το Δ.Σ. του Οργανισμού μπορεί να αποφασίσει: 

α) την κατακύρωση του αντικειμένου του διαγωνι¬ 
σμού ή μέρους αυτού κατά ποσοστό που ορίζεται στην 
πρσκήρυξη 

β) την κατανσμή του αντικειμένου του διαγωνισμού, 
εφόσον είναι διαιρετό, μεταξύ περισσότερων μειοδστών 
με ισότιμες ή ισσδύναμες πρσσφορές. Εάν το αντικεί¬ 
μενο του διαγωνισμού δεν είναι διαιρετό, ο μειοδότης 
επιλέγεται με διαπραγμάτευση. 

γ) τη ματαίωση του αποτελέσματος του διαγωνι¬ 
σμού. 

2. Κάθε απόφαση τσυ Δ.Σ. τσυ Οργανισμσύ αναφο¬ 
ρικά με το διενεργούμενο διαγωνισμό κσινσπσιείται 
στσυς διαγωνιζόμενσυς με επιστσλή, τηλεομοιστυπία ή 
άλλσ πρόσφορο μέσο. Επικουρικά δε, μπορεί να αναρ- 

τηθεί η σχετική απόφαση στην έδρα ταυ Οργανισμού 
έως και την επόμενη εργάσιμη ημέρα από εκείνη κατά 
την οποία ελήψθη. Σε καμία περίπτωση δεν δημιουρ- 
γείται υποχρέωση αποζημίωσης διαγωνιζομένων από 
τον Οργανισμό για οποιεσδήποτε δαπάνες ή άλλες 
θετικές ή αποθετικές τους ζημίες, εκτός εάν ορίζεται 
διαφορετικά στις ισχύουσες κοινοτικές και εθνικές 
διατάξεις. 

Άρθρο 16 

Συμβάσεις 

Προκειμένου περί συνάψεως συμβάσεως με τον προ¬ 
μηθευτή, εφαρμογή έχουν οι διατάξεις του άρθρου 24 
του Π.Δ.118/2007 (Α' 150), όπως εκάστοτε ισχύουν. 

Άρθρο 17 

Παρακολούθηση εκτέλεσης σύμβασης 

Κάθε θέμα που αφορά την εκτέλεση της σύμβασης, 
εφόσον δεν ορίζεται διαφορετικά στον παρόντα κανο¬ 
νισμό, ρυθμίζεται σύμφωνα με τα προβλεπόμενα στη 
διακήρυξη του διαγωνισμού και στη σύμβαση. 

Άρθρο 18 

Παραλαβή 

1. Με την περάτωση των εργασιών κάθε επιμέρους 
φάσης υλοποίησης της προμήθειας, το παραδοτέο πα- 
ραλαμβάνεται από την αρμόδια επιτροπή και συντάσ- 
σεται πρωτόκολλο παραλαβής. 

2. Σε περίπτωση απόρριψης του παραδοτέου η επι¬ 
τροπή συντάσσει πρωτόκολλο απόρριψης που περι¬ 
λαμβάνει τις παρεκκλίσεις του παραδοτέου από τους 
όρους της σύμβασης, τους λόγους της απόρριψης και 
γνωματεύει περί της χρηστικότητας και καταλληλότη- 
τάς του. Εφόσον κριθεί από το Δ.Σ. του Οργανισμού 
ότι οι παρεκκλίσεις του παραδοτέου δεν επηρεάζουν 
την καταλληλότητά του και μπορεί να χρησιμοποιηθεί, 
μπορεί να εγκριθεί η παραλαβή του με έκπτωση επί 
της συμβατικής τιμής. 

3. Η παραλαβή γίνεται υποχρεωτικά εντός των προ¬ 
θεσμιών που ορίζονται στη σύμβαση. Σε περίπτωση που 
η παραλαβή δεν πραγματοποιηθεί από την αρμόδια 
επιτροπή εντός των προβλεπομένων προθεσμιών, τεκ- 
μαίρεται ότι η παραλαβή συντελέστηκε αυτοδικαίως με 
κάθε επιφύλαξη των δικαιωμάτων του Οργανισμού. 

4. Η σύμβαση θεωρείται ότι εκτελέστηκε όταν: 

α) παραδόθηκε ολόκληρη η ποσότητα ή εάν αυτό που 
παραδόθηκε, σε περίπτωση διαιρετού υλικού, υπολείπε¬ 
ται του συμβατικού κατά μέρος που κρίνεται από τον 
Οργανισμό ως ασήμαντο 

β) παραλήφθηκε οριστικά η προμήθεια που παραδό¬ 
θηκε 

γ) έγινε αποπληρωμή του συμβατικού τιμήματος, αφού 
προηγουμένως επιβλήθηκαν τυχόν κυρώσεις 

δ) εκπληρώθηκαν και οι τυχόν λοιπές συμβατικές 
υποχρεώσεις και από τα δύο συμβαλλόμενα μέρη και 
αποδεσμεύτηκαν οι σχετικές εγγυήσεις κατά τα προ¬ 
βλεπόμενα από τη σύμβαση. 

Άρθρο 19 

Υποχρεώσεις προμηθευτή 

1. Ο προμηθευτής στον οποίο κατακυρώθηκε ή ανα¬ 
τέθηκε η προμήθεια, υποχρεούται να προσέλθει σε 
δέκα (10) ημέρες από την ημερομηνία κοινοποίησης 
της ανακοίνωσης, για την υπογραφή της σχετικής 


σύμβασης, προσκομίζοντας και την προβλεπόμενη εγ¬ 
γύηση καλής εκτέλεσης αυτής. Ο προμηθευτής μπορεί 
να προσέλθει για την υπογραφή της σύμβασης το 
αργότερο μέσα σε 15 ημέρες από την ημερομηνία 
κοινοποίησης της ανακοίνωσης. Στην περίπτωση όμως 
αυτή ο χρόνος παράδοσης των υλικών αρχίζει να υπο¬ 
λογίζεται μετά απά 10 ημέρες απά την ημερομηνία 
κοινοποίησης της ανακοίνωσης. Τούτο δεν ισχύει, στην 
περίπτωση που ο χρόνος παράδοσης των υλικών αρ¬ 
χίζει να υπολογίζεται από την ημερομηνία αναγγελίας 
της σχετικής πίστωσης. Εφόσον η σύμβαση υπογράφε¬ 
ται πριν απά την λήξη της προθεσμίας των 10 ημερών 
που αναφέρεται παραπάνω, ο χρόνος παράδοσης των 
υλικών υπολογίζεται από την ημερομηνία υπογραφής 
της σύμβασης. 

2. Ο προμηθευτής κατά την υπογραφή της σύμβασης 
με τον Οργανισμό τεκμαίρεται ότι έχει πλήρη γνώση του 
συνόλου των συνθηκών εκτέλεσης του αντικειμένου της 
σύμβασης και των αντίστοιχων κινδύνων. Τεκμαίρεται 
επίσης ότι αναλαμβάνει την εκτέλεση της σύμβασης 
θεωρώντας το συμβατικό αντάλλαγμα επαρκές για την 
εκτέλεση του αντικειμένου της σύμβασης. 

3. Ο προμηθευτής εκτελεί το αντικείμενο της σύμ¬ 
βασης σύμφωνα με τις γνωστές σ’ αυτόν συνθήκες. 
Απρόοπτη μεταβολή συνθηκών συντρέχει μόνο εφόσον 
οι συγκεκριμένες συνθήκες που έλαβαν χώρα αποτελούν 
αντικείμενο μη ασφαλιζόμενο κατά τις συνθήκες της 
διεθνούς αγοράς. 

4. Ο προμηθευτής φέρει ευθύνη καλής και άρτιας 
εκτέλεσης του αντικειμένου της σύμβασης. Ευθύνεται 
δε για κάθε είδους βλάβη από οποιαδήποτε αιτία και αν 
προέρχεται, εκτός αν άλλως προβλεφθεί στη σχετική 
σύμβαση. 

5. Ο προμηθευτής έχει την υποχρέωση να μην παρε¬ 
μποδίζει την εκτέλεση άλλων συμβάσεων του Οργανι¬ 
σμού. Είναι δε υποχρεωμένος να συνεργάζεται με τον 
Οργανισμό για την έγκαιρη επίλυση τυχόν διαφωνιών 
μεταξύ περισσοτέρων προμηθευτών. 

6. Ο προμηθευτής υποχρεούται να τηρεί όλες τις συμ¬ 
βατικές προθεσμίες και το εγκεκριμένο χρονοδιάγραμ¬ 
μα εκτέλεσης της προμήθειας. 

7. Ο συμβατικός χρόνος παράδοσης της προμήθει¬ 
ας μπορεί να παρατείνεται με απόφαση του Δ.Σ. του 
Οργανισμού, ύστερα από σχετικό αίτημα του προμη¬ 
θευτή που υποβάλλεται υποχρεωτικά εγγράφως είκοσι 
τουλάχιστον ημέρες πριν από τη λήξη του συμβατικού 
χρόνου. 

8. Ο προμηθευτής κηρύσσεται έκπτωτος, εφόσον λήξει 
ο συμβατικός χρόνος παράδοσης και δεν έχει υποβλη¬ 
θεί εγκαίρως αίτημα παράτασής του, ή εφόσον έληξε 
η χορηγηθείσα παράταση και ο προμηθευτής δεν έχει 
παραδώσει την προμήθεια. 

9. Με απόφαση του Δ.Σ. του Οργανισμού, μπορεί να 
επιβάλλεται στον προμηθευτή πέραν των τυχόν άλλων 
κυρώσεων κατά τον παρόντα κανονισμό ή τη σύμβαση, 
ποινική ρήτρα για κάθε ημέρα υπέρβασης του εγκεκρι¬ 
μένου χρονοδιαγράμματος και μέχρι τη λήξη του χρό¬ 
νου παράτασης που χορηγήθηκε. Το ποσό της ποινικής 
ρήτρας καθορίζεται με τη σύμβαση. 

10. Ο προμηθευτής υποχρεούται να ειδοποιεί τις αρ¬ 
μόδιες υπηρεσίες του Οργανισμού για την ημερομηνία 
που προτίθεται να παραδώσει το έργο, τουλάχιστον 
πέντε εργάσιμες ημέρες νωρίτερα. 

11. Σε περίπτωση πολύ σοβαρών λόγων που συνιστούν 
αντικειμενική αδυναμία εμπρόθεσμης παράδοσης του 
έργου ή σε περιπτώσεις ανώτερος βίας, με απόφαση 
του Δ.Σ. του Οργανισμού μπορεί να μετατεθεί ο χρό¬ 
νος παράδοσης, χωρίς να επιβληθούν κυρώσεις στον 
προμηθευτή. 

Άρθρο 20 

Έκπτωση προμηθευτή 

1. Με απόφαση του Δ.Σ. του Οργανισμού ο προμηθευ¬ 
τής κηρύσσεται έκπτωτος σε περίπτωση μη προσέλευ¬ 
σής του μέσα στην προθεσμία που του ορίστηκε για 
να υπογράψει τη σύμβαση, καθώς και σε περίπτωση 
μη εκπλήρωσης των συμβατικών του υποχρεώσεων ή 
των γραπτών εντολών που του δίνονται σύμψωνα με 
τη σύμβαση, εντός δέκα (10) ημερών. 

2. Στον προμηθευτή που κηρύσσεται έκπτωτος επι¬ 
βάλλονται αθροιστικά ή διαζευκτικά με απόφαση του 
Δ.Σ. του Οργανισμού οι ακόλουθες κυρώσεις: 

α) η μερική ή ολική κατάπτωση της εγγύησης συμμε¬ 
τοχής ή καλής εκτέλεσης, κατά περίπτωση 
β) η εκτέλεση μέρους ή όλης της προμήθειας κατά 
περίπτωση, σε βάρος του έκπτωτου προμηθευτή, σύμ¬ 
φωνα με τους όρους που θα καθορισθούν στη σχετι¬ 
κή απόφαση του Δ.Σ. του Οργανισμού. Κάθε άμεση ή 
έμμεση ζημία του Οργανισμού ή τυχόν διαφέρον που 
θα προκόψει, καταλογίζεται σε βάρος του εκπτώτου 
προμηθευτή. Ο καταλογισμός αυτός γίνεται ακόμη και 
στην περίπτωση που δεν πραγματοποιείται νέα προ¬ 
μήθεια του υλικού, κατά τα παραπάνω οριζόμενα. Στην 
περίπτωση αυτή, ο υπολογισμός του καταλογιζόμενου 
ποσού γίνεται με βάση κάθε στοιχείο, κατά την κρίση 
του αρμοδίου οργάνου και με βάση τις αρχές της καλής 
πίστης και των συναλλακτικών ηθών. 

γ) ο καταλογισμός στον προμηθευτή προστίμου για το 
τμήμα της προμήθειας για το οποίο κηρύχθηκε έκπτω¬ 
τος. Το ύψος του προστίμου καθορίζεται στη σχετική 
απόφαση του Δ.Σ. του Οργανισμού 
δ) η είσπραξη εντόκως μέρους ή του συνόλου κατά 
περίπτωση, της τυχόν προκαταβολής που χορηγήθηκε 
στον έκπτωτο από τη σύμβαση προμηθευτή, είτε από 
ποσόν που τυχόν δικαιούται να λάβει, είτε με κατάθε¬ 
ση του ποσού από τον ίδιο, είτε με κατάπτωση της 
εγγύησης προκαταβολής. Ο υπολογισμός των τόκων 
γίνεται από την ημερομηνία λήψης της προκαταβολής 
από τον προμηθευτή μέχρι την ημερομηνία έκδοσης 
της απόφασης κήρυξης του ως εκπτώτου, με το ισχύον 
κάθε φορά ανώτατο όριο επιτοκίου για τόκο από δι- 
καιοπραξία, από την ημερομηνία δε αυτή και μέχρι της 
επιστροφής της, με το ισχύον κάθε φορά επιτόκιο για 
τόκο υπερημερίας. 

3. Της έκπτωσης προηγείται πάντοτε ειδική πρό¬ 
σκληση από τον Οργανισμό με αναλυτική έκθεση των 
αξιώσεών του και προθεσμία για την εκτέλεσή τους. Η 
προθεσμία πρέπει να είναι ανάλογη με τις απαιτήσεις 
του Οργανισμού. Η ειδική πρόσκληση και οι τασσόμενες 
σ’ αυτήν προθεσμίες δεν ανατρέπουν τις υποχρεώσεις 
του προμηθευτή αναφορικά με την τήρηση του χρονο¬ 
διαγράμματος και τις συνέπειες τυχόν υπέρβασης των 
προθεσμιών. 

4. Όταν οριστικοποιηθεί η έκπτωση, μετά την εκδί¬ 
καση ενδεχόμενης ένστασης του προμηθευτή ασκη- 
θείσας εντός πέντε ημερών, εκκαθαρίζονται τα εκ της 


συμβάσεως απορρέοντα εκατέρωθεν δικαιώματα και 
υποχρεώσεις. Για την οριστική εκκαθάριση λαμβάνε- 
ται υπόψη και η επιμέτρηση της ήδη εκτελεσθείσας 
προμήθειας. 

Άρθρο 21 

Τρόπος πληρωμής - 

απαιτούμενα δικαιολογητικά για πληρωμή 
προμηθευτή στο εσωτερικό και εξωτερικό 

Προκειμένου περί του τρόπου πληρωμής και των απαι- 
τούμενων δικαιολογητικών για την πληρωμή των προμη¬ 
θευτών στο εσωτερικό και εξωτερικό, έχουν εφαρμογή 
οι διατάξεις του άρθρου 35 του π.δ. 118/2007 (Α' 150), 
όπως εκάστοτε ισχύουν. 

Άρθρο 22 

Αναστολή της σύμβασης 

1. Ο Οργανισμός διατηρεί το δικαίωμα να αναστέλλει 
την εφαρμογή μέρους ή του συνόλου της σύμβασης, με 
έγγραφη γνωστοποίηση στον προμηθευτή. Στη γνωστο¬ 
ποίηση αυτή, προσδιορίζονται οι λόγοι που καθιστούν 
αναγκαία την αναστολή, η ημερομηνία έναρξης, καθώς 
και η πιθανολογούμενη διάρκειά της. 

2. Από την ημερομηνία έναρξης της αναστολής, ο 
προμηθευτής απαλλάσσεται εκείνων των συμβατικών 
υποχρεώσεων η εκπλήρωση των οποίων έχει ανασταλεί. 
Οφείλει ωστόσο να λάβει όλα τα ενδεδειγμένα μέτρα 
για περιορισμό τυχόν δαπανών, είτε αυτού είτε του 
Οργανισμού. 

Άρθρο 23 

Λύση της σύμβασης 

1. Ο Οργανισμός διατηρεί το δικαίωμα να καταγγέλλει 
οποτεδήποτε τη σύμβαση με τον ανάδοχο, μετά από 
απόφαση του Δ.Σ. Στην περίπτωση αυτή, ο προμηθευτής 
πέραν της αμοιβής για την προμήθεια που έχει εκτε- 
λέσει μέχρι το χρόνο της καταγγελίας, δεν δικαιούται 
να λάβει επιπλέον ποσό ως αποζημίωση, εκτός εάν το 
Δ.Σ. του Οργανισμού αποφασίσει την καταβολή εύλογης 
αποζημίωσης. 

2. Σε περίπτωση θανάτου, περιορισμού κατά οποιον- 
δήποτε τρόπο της δικαιοπρακτικής ικανότητας ή πτώ¬ 
χευσης του προμηθευτή, εφόσον πρόκειται για φυσικό 
πρόσωπο, καθώς και σε περίπτωση λύσης, πτώχευσης 
ή θέσης σε αναγκαστική διαχείριση του προμηθευτή 
εφόσον πρόκειται για νομικό πρόσωπο, η σύμβαση λύ¬ 
εται αυτοδικαίως από της επελεύσεως των ανωτέρω 
γεγονότων. 

Άρθρο 24 
Εμπιστευτικότητα 

1. Ο Ε.Ο.Ε.Δ.Σ.Α.Π. δεσμεύεται να τηρεί εμπιστευτικά 
για δύο έτη τα στοιχεία που τίθενται στη διάθεσή του 
από ιδιώτες, ιδίως εάν αφορούν τεχνικά στοιχεία ή πλη¬ 
ροφορίες και τεχνογνωσία, εφόσον αυτά φέρουν την 
ένδειξη ' εμπιστευτικά έγγραψο ". 

2. Η εμπιστευτικότητα αίρεται πάντοτε κατόπιν συμ¬ 
φωνίας. Αίρεται δε και αυτοδικαίως σε περίπτωση εκ¬ 
κρεμούς ένστασης, δίκης ή διαιτησίας, στο απολύτως 
αναγκαίο μέτρο. 

3. Σε καμία περίπτωση η εμπιστευτικότητα δεν δε¬ 
σμεύει τον Ε.Ο.Ε.Δ.Σ.Α.Π. προς τις αρμόδιες αρχές του 
Ελληνικού Κράτους και της Ευρωπαϊκής Ένωσης. 

Άρθρο 25 
Τελικές Διατάξεις 

Εντελώς λεπτομερειακά θέματα που δεν ρυθμίζονται ρητά στο παρόν ρυθμίζονται με αποφάσεις του Υπουργού 
ΠΕ.ΧΩ.Δ.Ε. 

Άρθρο Δεύτερο 
Έναρξη Ισχύος 

Η ισχύς του παρόντος π.δ/τος αρχίζει από τη δημοσίευσή τσυ στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων αναθέτουμε την εκτέλεση του παρόντος δ/τος. 

Αθήνα, 11 Ιουλίου 2008 


ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΆΡΟΛΟΣ ΓΡ. ΠΑΠΟΥΛΙΆΣ 

